Universis Christi fidelibus presentes litteras inspecturis. Jacobus Divionensis decanus salutem et sinceram in Domino caritatem ad universitatis vestre noticiam volumus pervenire quod cum inter fratres Cistercii ex una parte et Ermengardem Grosdener ex alia controversia verteretur super summa pecunie s viginti IIIIor librarum Pruviniensis monete quas predicta Ermengarde a memoratis Cisterciensibus exigebat pro defuncto Arnaudo pro cuius fideiussione quam fecerat Bartholomeo camerario sicut dicebat tantam summam pecunie emendavit tandem mediantibus bonis viris in presentia nostra prescripti Cistercienses commodaverunt sepedicte domine septem libras Pruviniensis monete tali conditione interposita quod quando ipsa Ermengarde vel alia persona pretaxatum debitum repetere voluerit petitor tenebitur ad predictas VII libras prius persolvendas Cisterciensibus quam ipsos possit super debito convenire. Quod ut maiorem obtineat memorie firmitatem ad peticionem utriusque partis in scripto redegimus et sigilli nostri munimine dignum duximus confirmare.